**Zmluva o dielo č.: /2021**

uzatvorená podľa § 536 a nasl. zákona č. 513/1991 Zb. Obchodný zákonník v znení neskorších predpisov (ďalej len „**Obchodný zákonník**“) medzi zmluvnými stranami:

|  |  |
| --- | --- |
| **Objednávateľ:** | |
| obchodné meno: | **Odvoz a likvidácia odpadu a.s. v skratke: OLO a.s.** |
| sídlo: | Ivanská cesta 22, 821 04 Bratislava, Slovenská republika |
| IČO: | 00 681 300 |
| DIČ: | 2020318256 |
| IČ DPH: | SK2020318256 |
| IBAN: | SK37 7500 000 000 2533 2773 |
| SWIFT / BIC: | CEKOSKBX |
| zápis: | Obchodný register Okresného súdu Bratislava I, oddiel : Sa, vložka č. 482/B |
| kontaktná osoba: |  |
| tel.: |  |
| e-mail: |  |

a

|  |  |
| --- | --- |
| **Zhotoviteľ:** | |
| obchodné meno: |  |
| sídlo: |  |
| IČO: |  |
| DIČ: |  |
| IČ DPH: |  |
| IBAN: |  |
| SWIFT / BIC: |  |
| zápis: |  |
| kontaktná osoba: |  |
| tel.: |  |
| e-mail: |  |

(Objednávateľ a zhotoviteľ spolu ďalej len „**zmluvné strany**“ a každý z nich samostatne len „**zmluvná strana**“)

**I. Predmet zmluvy**

* 1. Predmetom tejto zmluvy je vykonanie diela podľa špecifikácie:

|  |  |  |  |  |
| --- | --- | --- | --- | --- |
| **špecifikácia diela:** | | | | |
| Zmluvné strany sa dohodli na uzatvorení tejto zmluvy podľa § 536 a nasl. Obchodného zákonníka (ďalej len **„zmluva“**), a to v rozsahu a za podmienok ďalej uvedených. Zhotoviteľ bol vybraný ako úspešný uchádzač vo verejnom obstarávaní podľa zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**Zákon o verejnom obstarávaní**“) s názvom na predmet zákazky ***„Analýza a dizajn CRM“***.  Predmetom zmluvy je záväzok zhotoviteľa vykonať analýzu, vytvoriť technickú špecifikáciu pre implementačnú fázu systému Customer Relationship Management (ďalej len „**CRM**“) pre objednávateľa (ďalej len „**dielo**“) a záväzok objednávateľa zaplatiť za dielo cenu podľa tejto zmluvy. Analytická fáza diela definuje potreby objednávateľa v rámci požadovanej evidencie obchodných prípadov vrátane vypracovania návrhu technických požiadaviek na následné aplikačné riešenie. Súčasťou diela bude aj ekonomická povaha projektového riešenia v rozsahu potrebnom pre implementačnú fázu, časový rámec a definície dopadov na súvisiace hardwerové (ďalej len „**HW**“) alebo softwérové (ďalej len „**SW**“) vybavenie.  Podrobná špecifikácia diela je uvedená v prílohe č. 1 - Technická špecifikácia k tejto zmluve (ďalej len „**príloha č. 1)** ktorá je neoddeliteľnou časťou tejto zmluvy. | | | | |
| **dodacia lehota:** | Osem (8) mesiacov od účinnosti zmluvy | | | |
| **miesto plnenia:** | Sídlo Objednávateľa | | | |
| **zmluvná cena:** | [Uvedená v prílohe č.2 Cena] | bez DPH. | **cena je:** | pevná  ; maximálna podľa rozpočtu |

* 1. Neoddeliteľnou súčasťou tejto zmluvy sú **Všeobecné obchodné podmienky** objednávateľa(ďalej len „**VOP**“) zverejnené na webovom sídle objednávateľa https://www.olo.sk/vseobecne-obchodne-podmienky/, s ktorými sú zmluvné strany oboznámené a akceptujú ich v plnom rozsahu. Ustanovenia tejto zmluvy vrátane jej príloh majú prednosť pred VOP.

|  |  |
| --- | --- |
| **osobitné zmluvné podmienky sa:** | neuplatňujú  ; uplatňujú |
| **text osobitných zmluvných podmienok (ak sa uplatňujú):** | |
| 1. Zmluvné strany sa dohodli, že pre zabezpečenie dostatočných a kvalitných výstupov z diela, vyhotovené dielo musí prejsť schvaľovacím a akceptačným procesom. Zmluvné strany sú povinné vytvoriť akceptačný protokol, v ktorom zodpovední zamestnanci objednávateľa potvrdia funkčnú špecifikáciu diela za svoju pracovnú oblasť. 2. Zmluvné strany sa dohodli, že zhotoviteľ poskytuje na dielo záruku v trvaní dvanásť (12) mesiacov od prevzatia diela objednávateľom. V prípade, ak sa počas tejto záručnej doby vyskytnú akékoľvek problémy/vady pri aplikácii a/alebo implementácii diela, zhotoviteľ zodpovedá objednávateľovi za vadu diela a je povinný na vlastné náklady uviesť dielo do stavu, na ktorý je určený v zmysle tejto zmluvy. Zhotoviteľ nezodpovedá za vady, ktoré vznikli v dôsledku nesprávneho používania diela objednávateľom (najmä používaním v rozpore s používateľskou dokumentáciou), alebo ktoré vznikli v dôsledku neoprávneného zásahu objednávateľa, resp. tretej osoby do diela. 3. Objednávateľ sa zaväzuje počas trvania tejto zmluvy vytvoriť pre zhotoviteľa primerané podmienky, najmä zadovážiť a sprístupniť zhotoviteľovi všetky údaje a informácie potrebné pre vyhotovenie a dodanie diela. Zhotoviteľ je povinný včas si vyžiadať od Objednávateľa potrebné údaje a podklady a Objednávateľ je povinný ich odovzdať Zhotoviteľovi v lehote podľa dohody zmluvných strán, inak bez zbytočného odkladu. 4. Zhotoviteľ sa počas platnosti zmluvy zaväzuje zapracovať do diela procesy definované v prílohe č. 1 a v prílohe č. 1a tejto zmluvy, ktoré boli vzájomne odsúhlasené medzi objednávateľom a zhotoviteľom podľa tejto zmluvy.   Akékoľvek požiadavky objednávateľa na zmenu diela mimo rámca prílohy č. 1 a prílohy č. 1a zmluvy budú predmetom samostatnej objednávky, vzájomne odsúhlasenej oboma zmluvnými stranami.   1. Procesy zapracované do diela predstavujú know-how objednávateľa (obchodné tajomstvo) a zhotoviteľ sa zaväzuje ich primerane chrániť. V prípade, ak niektoré procesy označí objednávateľ ako „vysoko dôverné“ tieto môže zhotoviteľ využívať a rozširovať len so súhlasom objednávateľa. Týmto nie je dotknutý článok XX. VOP. 2. Zhotoviteľ zabezpečí na vlastné náklady vypracovanie pracovného postupu a časový priebeh realizácie diela (ďalej len „**časový harmonogram**“), ktorý predloží na odsúhlasenie objednávateľovi najneskôr do štrnásť (14) dní od účinnosti zmluvy, pričom až po odsúhlasení časového harmonogramu objednávateľom je zhotoviteľ oprávnený začať vykonávať dielo. Objednávateľ doručený časový harmonogram vyhodnotí bez zbytočného odkladu a prípadné úpravy oznámi zhotoviteľovi za účelom ich zapracovania najneskôr do siedmich (7) dní odo dňa doručenia časového harmonogramu. 3. Zhotoviteľ dodá/poskytne objednávateľovi podľa časového harmonogramu: 4. návrh spôsobu riadenia analýzy *agile/waterfall* napr. vo forme procesnej mapy; 5. návrh postupu/priebehu analýzy, tzn. techniky, ktorými zhotoviteľ bude viesť analýzu, napr. stretnutia, workshopy, dotazník, *prototyping*, *Use Cases*; 6. informáciu o nástroji, v ktorom plánuje zhotoviteľ realizovať analýzu (*enterprise architect, visio*); 7. návrh akceptačných kritérií pre jednotlivé požiadavky uvedené v prílohe č. 1a Priority požiadaviek tejto zmluvy (ďalej len „**príloha č. 1a**“); 8. návrh šablóny dokumentov pre jednotlivé akceptačné kritériá uvedené v  prílohe č. 1a; 9. návrh akceptačného procesu analýzy jednotlivých požiadaviek a analýzy ako celku (*process owner, project manager, stake holder...*). 10. Objednávateľ akceptačnými protokolmi odsúhlasí výsledky analýzy jednotlivých požiadaviek podľa tejto zmluvy a diela ako celku. 11. Zhotoviteľ v zmysle akceptovaných výstupov z analytickej časti diela vyhotoví technickú špecifikáciu a návrh harmonogramu implementácie CRM. 12. Zhotoviteľ je povinný zabezpečiť všetky databázy a dáta, ktoré vzniknú počas trvania tejto zmluvy proti zničeniu, strate alebo poškodeniu. 13. Databázy vytvorené počas platnosti zmluvy, ako aj databázy sprístupnené objednávateľom zhotoviteľovi na základe alebo v súvislosti s touto zmluvou, vrátane všetkých dát v nich obsiahnutých, sú vlastníctvom objednávateľa a objednávateľ k nim vykonáva, resp. bude vykonávať výhradné majetkové práva v zmysle zákona č. 185/2015 Z. z. Autorský zákon v znení neskorších predpisov (ďalej len „**Autorský zákon**“). V prípade, ak by, bez ohľadu na dôvod, majetkové práva k databázam vykonával zhotoviteľ, zhotoviteľ sa zaväzuje bez zbytočného odkladu udeliť objednávateľovi bezodplatnú, výhradnú a vecne, časovo a územne neobmedzenú licenciu podľa § 65 a nasl. Autorského zákona na použitie databáz alebo ich častí, a to na všetky pri uzatváraní zmluvy známe spôsoby použitia diela, a vykonať všetky na to potrebné úkony. Zhotoviteľ nesmie ďalej rozširovať a využívať tieto databázy bez súhlasu objednávateľa počas, ani po ukončení tejto zmluvy. Zhotoviteľ sa zaväzuje pri ukončení tejto zmluvy databázy odovzdať objednávateľovi. 14. Zhotoviteľ pri ukončení tejto zmluvy zabezpečí objednávateľovi odovzdanie kompletných databáz vytvorených v rámci diela. 15. Zhotoviteľ pri ukončení zmluvy poskytne súčinnosť s prenosom databáz do systému určeného objednávateľom. 16. Zhotoviteľ a objednávateľ sa zaväzujú uzatvoriť osobitnú zmluvu o spracovaní osobných údajov, v prípade, ak budú počas plnenia tejto zmluvy poskytnuté osobné údaje objednávateľa zhotoviteľovi. 17. Zhotoviteľ je povinný zabezpečiť všetky objednávateľom zdieľané údaje proti zneužitiu. 18. Zmluvné strany sa dohodli, že z VOP sa pre účely tejto zmluvy neaplikujú body 5.11., 5.12. 19. Zmluvné strany sa dohodli, že v bode 6.3 VOP sa prvá veta nahrádza vetou: „Ak sa plnenie uskutočňuje v sídle, alebo iných priestoroch objednávateľa, zhotoviteľ je povinný dodržiavať interné smernice a pokyny objednávateľa na zaistenie bezpečnosti a ochrany zdravia pri práci, s ktorými ho objednávateľ preukázateľne oboznámil.“ Zvyšok ustanovenia platí v plnom rozsahu. 20. Zmluvné strany sa dohodli, že v bode 14.2. VOP sa prvá veta nahrádza vetou: „Zmluvu môže každá zo zmluvných strán kedykoľvek vypovedať.“ Zvyšok ustanovenia platí v plnom rozsahu. 21. Ostatné ustanovenia VOP platia v plnom rozsahu. | |

* 1. Táto zmluva sa považuje za odstávkovú zmluvu podľa bodu 6.7. VOP: **áno**  ; **nie**
  2. Zhotoviteľ podpisom tejto Zmluvy výslovne **súhlasí**  / **nesúhlasí**  s osobitnými ustanoveniami o zasielaní faktúry v elektronickej podobe v zmysle bodu 5.13 VOP.
  3. Skratky a pojmy neuvedené v tejto zmluve majú význam, ako je uvedené vo VOP.

**II. Trvanie zmluvy**

1. Táto zmluva sa uzatvára na dobu určitú, na osemnásť (18) mesiacov odo dňa účinnosti tejto zmluvy.

**III. Záverečné ustanovenia**

* 1. Objednávateľ ako prevádzkovateľ osobných údajov týmto informuje Zhotoviteľa, že jeho osobné údaje, resp. osobné údaje jeho štatutárneho orgánu a jeho kontaktných osôb podľa tejto Zmluvy ako dotknutých osôb, spracúva v rozsahu: titul, meno, priezvisko, funkcia, podpis, email, telefónne číslo, na účel uzatvorenia a plnenia tejto Zmluvy. Osobné údaje Objednávateľ spracúva na základe oprávneného záujmu podľa čl. 6 ods. 1 písm. f) Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) a § 13 ods. 1 písm. f) zákona č. 18/2018 Z. z. o ochrane osobných údajov a o zmene a doplnení niektorých zákonov na riadnom a včasnom plnení tejto Zmluvy. Osobné údaje môžu byť poskytnuté orgánom verejnej moci na základe osobitných predpisov; v iných prípadoch sa osobné údaje neposkytujú, ak osobitný zákon neustanoví inak alebo dotknutá osoba na to neudelí dobrovoľný súhlas. Osobné údaje budú spracúvané a uchovávané po dobu trvania zmluvného vzťahu a do uplynutia lehoty na uchovávanie dokumentov podľa Zákona o verejnom obstarávaní. Získané osobné údaje nepodliehajú profilovaniu ani automatizovanému rozhodovaniu. Objednávateľ nezamýšľa prenos osobných údajov do tretej krajiny, ani do medzinárodnej organizácie. Dotknutá osoba má na základe písomnej žiadosti alebo osobne u Objednávateľa právo:
     1. žiadať o prístup k svojim osobným údajom a o opravu, vymazanie alebo obmedzenie spracúvania svojich osobných údajov;
     2. namietať spracúvanie svojich osobných údajov;
     3. na prenosnosť osobných údajov;
     4. podať návrh na začatie konania na Úrade na ochranu osobných údajov Slovenskej republiky. Ďalšie informácie o spracúvaní osobných údajov je možné nájsť aj na webovej stránke Objednávateľa (ďalej len „**Informácie o ochrane osobných údajov**“).
  2. Zhotoviteľ podpisom Zmluvy potvrdzuje že:

1. správnosť a pravdivosť osobných údajov, ktoré sa ho týkajú a sú uvedené v tejto Zmluve;
2. mu boli poskytnuté Informácie o ochrane osobných údajov;
3. v rozsahu ustanovenom všeobecne záväznými právnymi predpismi informoval o podmienkach spracúvania osobných údajov iné osoby, ktorých osobné údaje poskytol Objednávateľovi v súvislosti s uzatvorením tejto Zmluvy (napr. kontaktné osoby, zamestnanci, zástupcovia, subdodávatelia).
   1. Zhotoviteľ sa zaväzuje pri vykonávaní prác podľa tejto zmluvy neporušovať zákaz nelegálneho zamestnávania v zmysle zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov (ďalej len „**zákon o nelegálnej práci a nelegálnom zamestnávaní**“) a vyhlasuje, že dielo nebude vykonávané prostredníctvom žiadneho pracovníka, ktorého by nelegálne zamestnával či už priamo zhotoviteľ alebo jeho subdodávatelia. V prípade,  ak v dôsledku porušenia vyššie uvedeného záväzku, alebo nepravdivosti vyššie uvedeného vyhlásenia, alebo nesplnenia povinností vyplývajúcich zhotoviteľovi zo zákona o nelegálnej práci a nelegálnom zamestnávaní, bude objednávateľovi uložená pokuta, alebo akákoľvek ďalšia sankcia, či uplatnený akýkoľvek nárok, je zhotoviteľ povinný tieto v plnom rozsahu uhradiť objednávateľovi. Takéto konanie zhotoviteľa sa bude považovať za podstatné porušenie tejto zmluvy s právom objednávateľa od tejto zmluvy odstúpiť.
   2. Zhotoviteľ je povinný zabezpečiť dodržiavanie Zásad práce a správania sa zamestnancov dodávateľa.
   3. Neoddeliteľnou súčasťou zmluvy sú nasledovné prílohy:

|  |  |
| --- | --- |
| **Zoznam príloh:** | |
| 1. | Technická špecifikácia |
| 1a. | Priority požiadaviek |
| 2. | Cena – Návrh na plnenie kritéria |
| 2a. | Položkový rozpočet |
| 3. | Zásady práce a správania sa zamestnancov dodávateľa |

* 1. Táto zmluva je vyhotovená v troch (3) rovnopisoch, z toho dve (2) pre objednávateľa a jeden (1) rovnopis pre zhotoviteľa.

|  |  |
| --- | --- |
| V Bratislave dňa ............................ | V ........................... dňa ............................ |
| **Objednávateľ:**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Odvoz a likvidácia odpadu a.s. v skratke: OLO a.s.**  Ing. Mgr. Ivan Sokáč, PhD., MBA,  predseda predstavenstva | **Zhotoviteľ:**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **[obchodné meno]**  [meno, priezvisko a funkcia] |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Odvoz a likvidácia odpadu a.s. v skratke: OLO a.s.**  Ing. Andrej Rutkovský,  člen predstavenstva | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **[obchodné meno]**  [meno, priezvisko a funkcia] |

**Príloha č. 3 – k Zmluve o dielo**

**Zásady práce a správania sa zamestnancov dodávateľov a odberateľov**

**Bezpečnosť a ochrana zdravia pri práci – dodávatelia/odberatelia**

**Skratky:**

BOZP Bezpečnosť ochrana zdravia pri práci

BPP Bezpečný pracovný postup

OLO a.s. Odvoz a likvidácia odpadu a.s., v skratke: OLO a.s.

OOPP Osobné ochranné pracovné prostriedky

OPP Ochrana pred požiarmi

SR Slovenská republika

ZEVO Zariadenie na energetické využitie odpadu, Vlčie hrdlo 72, 821 07 Bratislava

Pokiaľ je v tejto norme uvedený zamestnanec dodávateľa/odberateľa znamená to akéhokoľvek pracovníka dodávateľa/odberateľa vykonávajúceho plnenie pre dodávateľa/odberateľa na základe pracovného pomeru alebo obdobného pracovného vzťahu (napr. dohody o prácach vykonávaných mimo pracovného pomeru). Ustanovenia týkajúce sa dodávateľa/odberateľa sa vzťahujú aj na subdodávateľa alebo jeho pracovníka a dodávateľ/odberateľ zodpovedá, ako by plnil sám.

**Povinnosti dodávateľa/odberateľa:**

* oboznámiť sa a preukázateľne preškoliť svojich zamestnancov so znením týchto zásad, pred vstupom do priestorov a areálov spoločnosti OLO a.s,
* školiť svojich zamestnancov a svojich subdodávateľov o možných ohrozeniach a nebezpečenstvách vzniku úrazu a poškodení zdravia na pridelenom pracovisku a tieto školenia preukázateľne zdokumentovať,
* vykonávať činnosti len na základe oprávnenia, odbornej a zdravotnej spôsobilosti v zmysle platnej legislatívy SR,
* dodržiavať všetky všeobecne záväzné právne predpisy a interné predpisy spoločnosti OLO a.s. na zaistenie BOZP,
* oznámiť bezodkladne kontaktnej osobe spoločnosti OLO a.s., vznik každého pracovného úrazu, nebezpečnej udalosti, bezprostrednej hrozby a závažnej priemyselnej havárie, pričom táto povinnosť sa vzťahuje aj na všetkých subdodávateľov dodávateľa/odberateľa (každý subdodávateľ je povinný nahlásiť uvedené skutočnosti aj kontaktnej osobe spoločnosti OLO a.s. ako aj objednávateľovi výkonu),
* používať len také pracovné vybavenie, ktoré spĺňa príslušné všeobecne záväzné právne predpisy SR,
* udržiavať čistotu a poriadok na pracoviskách,
* zabezpečiť OOPP, v zmysle charakteru vykonávaných prác, a to v dostatočnom množstve a potrebnej kvalite, vyžadovať a preukázateľne kontrolovať ich používanie,
* vykonávať pravidelné kontroly svojich zamestnancov, ako aj všetkých zamestnancov svojich subdodávateľov, ktoré dodávateľ/odberateľ preukázateľne (písomne) zdokumentuje a na vyžiadanie spoločnosti OLO a.s. predloží,
* uschovávať na mieste výkonu všetku relevantnú dokumentáciu (záznamy zo školení, pracovné a technologické postupy, návody na používanie, osvedčenia a preukazy odbornej, zdravotnej a technickej spôsobilosti, atď.). V prípade zahraničných zamestnancov zabezpečiť odbornú spôsobilosť platnú v SR. Náklady s tým spojené znáša dodávateľ/odberateľ,
* zabezpečiť, aby zamestnanci nenastupovali na výkon prác pod vplyvom alkoholických, omamných alebo psychotropných látok a aby alkoholické, omamné alebo psychotropné látky nepožívali v čase výkonu prác.

Pred začatím prác v spoločnosti OLO a.s. je dodávateľ/odberateľ povinný dodať BPP vykonávaných prác. BPP musí byť obsahovať:

* popis jednotlivých krokov a pracovných operácií,
* zdroje a prostriedky nutné k vykonaniu práce (pracovná skupina zamestnancov, použitie strojov a zariadení a špeciálnych pracovných prostriedkov, pomôcok a pod., druhy a typy dočasných stavebných konštrukcií, najmä lešení, podporných konštrukcií, plošín, technológie, použité materiály, chemické látky),
* kvalifikačné požiadavky osôb a požiadavky na odbornú a zdravotnú spôsobilosť (špeciálne školenia a kvalifikácia),
* vyhodnotenie rizík pre danú pracovnú činnosť,
* nebezpečné miesta a situácie, ohrozené priestory,
* ochranné pásma,
* použité nebezpečné chemické látky a materiály,
* vysoko rizikové činnosti a činnosti vyžadujúce povolenie,
* špecifické problémy a neštandardné situácie danej práce,
* zoznam technických opatrení, ktoré je nutné uskutočniť (ochranné konštrukcie, kolektívna ochrana, dočasné stavebné konštrukcie – napr. lešenie, apod.),
* zoznam organizačných opatrení, ktoré je nutné uskutočniť (organizácia práce, vymedzenie priestorov, písomné povolenia v súlade s legislatívou/internými predpismi, režim práce, a pod.),
* opatrenia k zaisteniu BOZP v okolí pracoviska (napr. ochrana verejnosti),
* stanovenie OOPP,
* komunikačné a skladovacie plochy,
* príprava pracoviska a pracovné podmienky pre zahájenie práce,
* prístupy na pracovisko,
* dočasné osvetlenie a napájanie,
* dôležité upozornenia a značenie,
* opatrenia k zabezpečeniu pracoviska po dobu, kedy sa na ňom nepracuje,
* zvislá doprava materiálu (napr. zdvíhacie zariadenia – žeriavy, kladky, výťahy, hydraulické ruky, stavebné stroje, apod.),
* vodorovná doprava materiálu (autodoprava, manipulačné vozíky, ručné zdvíhanie bremien, apod.),
* spôsob vykládky a nakládky,
* skladovanie,
* postupy v prípade nehody,
* spôsoby evakuácie,
* ochrana pred požiarmi,
* prvá pomoc, záchranný plán a evakuácia osôb (spôsoby evakuácie osôb),
* opatrenia pre mimoriadne klimatické podmienky,
* bezpečnostné predpisy, požiadavky a ďalšie dokumenty súvisiace s vykonávanou prácou (legislatíva, technické normy, požiarny projekt, požiadavky výrobcov, výkresová dokumentácia, statické výpočty, a pod.),
* identifikácia osoby, ktorá spracovala, kontrolovala a schválila BPP,
* meno a priezvisko osôb, ktoré sa podieľali na stanovení BPP (spracovaní, kontrolovaní, schválení) dátum a podpisy týchto osôb,
* prezenčná listina o oboznámení príslušných osôb.

**Školenie zamestnancov dodávateľa/odberateľa + oboznámenie s predpisom v materinskom jazyku daného zamestnanca**

Všeobecné školenia v oblasti BOZP

Dodávateľ/odberateľ je povinný:

* školiť svojich zamestnancov, ako aj všetkých svojich subdodávateľov o všeobecných požiadavkách BOZP, ktoré vyplývajú zo všeobecne záväzných právnych predpisov SR, interných predpisov spoločnosti OLO a.s., so zásadami bezpečného správania sa, ako aj so systémom bezpečnosti práce (interné predpisy spoločnosti OLO a.s. sú k dispozícií na vyžiadanie u kontaktnej osoby OLO a.s., a u objednávateľa výkonu prác),

Odborné školenia / spôsobilosť

Dodávateľ/odberateľ je povinný:

* pre činnosť na vyhradených technických zariadeniach zabezpečiť, aby mali zamestnanci platné oprávnenie alebo odbornú spôsobilosť potrebnú na vykonávanú činnosť podľa všeobecne záväzných právnych predpisov SR,
* zabezpečiť, aby zamestnanci mali vždy pri sebe osvedčenie o odbornej spôsobilosti (napr. preukaz obsluhy motorových vozíkov, viazač bremien, lešenár, na práce vo výškach, a pod.) a na vyžiadanie ho predložiť,
* zamestnanci môžu obsluhovať pridelený pracovný prostriedok, resp. vykonávať stanovené pracovné činnosti len ak absolvovali príslušné odborné školenia (v súlade so všeobecne záväznými právnymi predpismi na zaistenie BOZP).

**Vzájomné informovanie o ohrozeniach na spoločných pracoviskách**

Je nevyhnutné zabezpečiť vzájomnú informovanosť/oboznámenie všetkých osôb pohybujúcich sa na spoločných pracoviskách o platných pravidlách, predpisoch, organizácii práce, vykonaných činnostiach, najmä o možných ohrozeniach, preventívnych opatreniach a opatreniach na poskytnutie prvej pomoci.

Pri vzájomnom informovaní o ohrozeniach je dodávateľ/odberateľ povinný:

* posúdiť ohrozenia vyplývajúce z vykonávanej činnosti, ako aj činnosti všetkých subdodávateľov a uvedené písomne zdokumentovať a uviesť v **BPP** a na vyžiadanie predložiť zodpovednému zamestnancovi spoločnosti OLO a.s.,
* riziká uvedené v BPP aktualizovať pri každej zmene (napr. novej činnosti, nových pracovných a technologických postupoch, nových subdodávateľoch) a informovať o danej skutočnosti zodpovedného zamestnanca spoločnosti OLO a.s.

**Doprava v priestoroch spoločnosti OLO a.s.**

Pred vjazdom do areálu spoločnosti OLO a.s. sú dodávatelia/odberatelia povinní vyplniť  **Povolenie na vjazd a vstup do areálu spoločnosti OLO a.s.** a zaslať ju na schválenie objednávateľovi. Pred vjazdom do areálu spoločnosti OLO a.s. sú dodávatelia/odberatelia povinní preukázať sa potvrdeným povolením na vjazd a vstup do areálu.

Zamestnanci dodávateľa/odberateľa sú povinní najmä dodržiavať na vonkajších komunikáciách spoločnosti OLO a.s. nasledovné pravidlá na zaistenie bezpečnosti:

* pri chôdzi používať chodníky a vyhradené cesty, rešpektovať zákazy vstupu, kde nie sú chodníky, chodiť zásadne pri ľavom okraji vozovky,
* na prechádzanie cez cestné komunikácie používať vyznačené priechody pre chodcov,
* mimo priechodu pre chodcov prechádzať cez vozovku len kolmo na jej os,
* pred vstupom na vozovku sa presvedčiť, či tak môžu urobiť bez nebezpečenstva, len čo vstúpia na vozovku, nesmú sa na nej bezdôvodne zdržiavať, ani zastavovať,
* pri výkone prác v priestoroch s pohybom vozidiel nad 3,5 tony je každá poverená osoba povinná vždy používať nasledovné OOPP: bezpečnostná pracovná obuv, ochranná prilba (v priestoroch a areáli ZEVO a v miestach stohovania materiálu nad 2 m v celej spoločnosti OLO a.s.), reflexná certifikovaná vesta, resp. certifikovaný vrchný odev vyhotovený v zmysle STN EN ISO 20471, (reflexné traky a iné výrobky určené pre neprofesionálne použitie sú zakázané), pracovný odev - dlhé nohavice a ostatné OOPP podľa charakteru práce,
* motorové vozidlá a motorové vozíky môže obsluhovať len zamestnanec dodávateľa/odberateľa spoločnosti, ktorý vlastní príslušné oprávnenie (platný vodičský preukaz alebo preukaz obsluhy motorového vozíka príslušnej triedy), ktorý musí byť platný na území SR, pričom vodič musí mať príslušné oprávnenie počas jazdy vždy pri sebe,
* vodiči sú povinní jazdiť po komunikáciách mimoriadne opatrne a brať ohľad na iných účastníkov cestnej premávky,
* vodič je povinný použiť bezpečnostný pás počas jazdy, v prípade vozíka, ak je ním vybavený,
* vodič je povinný mať na vonkajších komunikáciách počas celého roka rozsvietené stretávacie svetlomety,
* vodič je povinný pri každom opustení motorového vozidla, resp. manipulačnej techniky, tieto zabezpečiť proti samovoľnému pohybu a neoprávnenému použitiu inou osobou, napr. uviesť do činnosti parkovaciu brzdu a vytiahnuť kľúčik zo spínacej skrinky a pod.

Všetci účastníci premávky sú povinní správať sa ohľaduplne, aby neohrozili plynulosť premávky, bezpečnosť chodcov a vozidiel. Pritom sú povinní prispôsobiť svoje správanie predovšetkým charakteru a technickému stavu komunikácie alebo chodníku.

Je zakázané:

* prechádzať bez povolenia zo svojho pracoviska na iné pracoviská,
* zdržiavať sa v jazdnej dráhe vozidiel a v manipulačnom priestore motorových vozíkov a žeriavov,
* zdržiavať sa pod zaveseným alebo zdvihnutým bremenom,
* pri vjazde do areálu sú všetci vodiči povinní dodržiavať dopravné značenie v areáli spoločnosti OLO a.s. a najvyššiu prípustnú vydanú povolenú rýchlosť,
* vodičovi používať dopravný prostriedok, ktorý je poškodený alebo technicky nespôsobilý,
* vodičovi používať počas jazdy mobilné telefóny, vysielačky, prenosné rádia, MP3 prehrávače alebo vykonávať inú obdobnú činnosť, ktorá nesúvisí s jazdou.

**Pracovné prostriedky (technické zariadenia, prístroje, náradie, a pod.)**

Používanie strojov a zariadení

Zamestnanci dodávateľa/odberateľa (subdodávatelia):

* môžu používať pracovné prostriedky len ak zodpovedajú predpisom na zaistenie BOZP a ak sú dodržané podmienky, ktoré vymedzil ich výrobca,
* môžu vykonávať činnosť na pracovných prostriedkoch len po absolvovaní školenia a ak majú príslušnú odbornú a zdravotnú spôsobilosť v zmysle platnej legislatívy SR (doklady musia byť k dispozícií na vyžiadanie),
* môžu vykonávať činnosť na pracovných prostriedkoch iba s príslušnými OOPP, a to na základe posúdenia rizík vyplývajúcich z charakteru prác,
* môžu používať stroje a zariadenia vo vlastníctve spoločnosti OLO a.s. (ako napr. žeriavy, vysokozdvižné plošiny atď.) len výnimočne v prípade potreby s výslovným súhlasom príslušného objednávateľa prác a len s jeho obsluhou.

V prípade zariadení, ktoré podliehajú špeciálnemu skúšaniu, musia byť k dispozícii doklady o skúške. Všetky uvedené doklady a dokumenty musí dodávateľ/odberateľ a všetci jeho subdodávatelia uschovávať na mieste výkonu prác.

Ochranné zariadenia a bezpečnostné prvky

Je zakázané poškodzovať, zasahovať, vyraďovať z prevádzky alebo meniť funkčné vlastnosti ochranných zariadení a bezpečnostných prvkov na pracoviskách, pracovných prostriedkoch alebo strojových zariadeniach.

**Chemické látky a zmesi (ďalej len „CHLaZ)**

Pravidlá pre CHLaZ:

* v priestoroch spoločnosti OLO a.s. sa môžu používať len CHLaZ, ktoré boli interne schválené objednávateľom,
* dodávateľ/odberateľ musí svojich zamestnancov pred začiatkom práce, preukázateľne preškoliť o ohrozeniach a nebezpečenstvách pri práci s CHLaZ a opatreniach na ochranu zdravia a života,
* pri akejkoľvek manipulácií s CHLaZ sú zamestnanci povinní používať iba predpísané a vhodné OOPP, pri manipulácii a skladovaní CHLaZ je povinnosť dodržiavať príslušné bezpečnostné alebo prevádzkové predpisy vyznačené v karte bezpečnostných údajov (ďalej len „KBÚ“),
* KBÚ musí byť umiestnená na každom pracovisku, kde sa používa a manipuluje s CHLaZ, a to na viditeľnom a dostupnom mieste,
* CHLaZ sa zakazuje prelievať do neoriginálnych nádob určených najmä na potravinárske účely (napr. PET fľaše od nealkoholických nápojov), kde by mohlo dôjsť k zámene a nechcenému požitiu CHLaZ. Používať sa môžu výhradne originálne nádoby a obaly,
* každá CHLaZ musí byť označená symbolom nebezpečenstva, etiketou v slovenskom jazyku a dodávaná len s KBÚ v slovenskom jazyku,
* CHLaZ sa prepravujú a skladujú len v dostatočne pevných a odolných obaloch zabraňujúcich ich samovoľnému unikaniu alebo rozkladaniu,
* skladovať nebezpečné CHLaZ len na miestach k tomu určených, v predpísanom množstve, s vyznačením obsahu a bezpečnostným označením,
* zabrániť spoločnému skladovaniu látok a zmesí, ktoré spolu môžu nebezpečne reagovať,
* pri manipulácii a skladovaní CHLaZ nejesť, nepiť, nefajčiť, nevdychovať prach, výpary a aerosóly.

**Nasadenie CHLaZ klasifikovaných ako CMR (karcinogénny, mutagénny, poškodzujúci reprodukciu) alebo toxický (viď nižšie všetky kategórie nebezpečnosti) je vo všeobecnosti zakázané a je možné len vo výnimočných a odôvodnených prípadoch, pokiaľ neexistuje menej nebezpečná náhrada:**

* Karcinogenita kategórie 1A/1B (H350)
* Mutagenita zárodočných buniek kategórie 1A/1B (H340)
* Reprodukčná toxicita kategórie 1A/1B (H360)
* Akútna toxicita kategórie 1 (H300/H310/H330)
* Akútna toxicita kategórie 2 (H300/H310/H330)
* Akútna toxicita kategórie 3 (H301/H311/H331)
* Toxicita pre špecifický cieľový orgán – jednorazová expozícia kategórie 1 (H370)
* Toxicita pre špecifický cieľový orgán – opakovaná expozícia kategórie 1 (H372).

**Stavebné a rekonštrukčné práce**

Pri vymedzovaní staveniska sa musí prihliadať na bezpečnosť priestorov a komunikácií v okolí staveniska a na bezpečnosť ďalších priestorov dotknutých stavebnými prácami. Ak je z dôvodu vzájomného ohrozenia pri práci viacerých dodávateľov/odberateľov na jednom pracovisku/stavenisku vymenovaný koordinátor bezpečnosti na stavenisku, je nutné jeho pokyny bezpodmienečne plniť. Stavenisko musí byť zreteľne:

* označené názvom dodávateľa/odberateľa (označenie spoločnosti musí obsahovať údaje o zodpovedných osobách a možnostiach ich zastihnutia), termínom začatia a predpokladaného ukončenia prác,
* označené bezpečnostnými značkami a tabuľkami,
* oplotené/ohradené v zmysle platnej legislatívy do výšky najmenej 1,80 m s uzamykateľnými vstupmi a výstupmi (napr. montáž/demontáž konštrukčných častí, podporných častí konštrukcií, použitie ťažkej technológie, výkopové práce, práca s vysokým napätím, práce vo výškach, zváracie a rozbrusovacie práce, a pod.)

V priestoroch staveniska musí každá osoba vždy používať OOPP (bezpečnostná pracovná obuv, ochranná prilba, reflexná certifikovaná vesta resp. certifikovaný vrchný odev vyhotovený v zmysle STN EN ISO 20471 s označením spoločnosti, (reflexné traky a iné výrobky určené pre neprofesionálne použitie sú zakázané), pracovný odev - dlhé nohavice a ostatné OOPP podľa charakteru práce).

Upozornenie: Použitie pásky na vymedzenie a oddelenie staveniska prípadne montážneho miesta je neprípustné a v rozpore s Vyhláškou Ministerstva práce, sociálnych vecí a rodiny Slovenskej republiky č. 147/2013 Z.z. ktorou sa ustanovujú podrobnosti na zaistenie bezpečnosti a ochrany zdravia pri stavebných prácach a prácach s nimi súvisiacich a podrobnosti o odbornej spôsobilosti na výkon niektorých pracovných činností v platnom znení.

Dodávateľa/odberateľa je povinný zabezpečiť:

* aby počas výstavby bol na stavenisku neustále prítomný zodpovedný stavbyvedúci s preukazom odbornej spôsobilosti a vedúci pracovných skupín,
* v prípade potreby na stavenisku po celý čas prítomnosť slovensky hovoriacej osoby schopnej tlmočiť inojazyčným osobám.
* pravidelné čistenie staveniska, materiál z búracích alebo iných prác, prípadne iné odpady z výstavby naložiť do pristavených kontajnerov a pravidelne vyvážať.

Priestory/budovy v užívaní dodávateľa/odberateľa

S výnimkou skladovacích plôch a budov povolených na užívanie dodávateľom/odberateľom zo strany spoločnosti OLO a.s.sa inde nesmú odkladať, resp. skladovať žiadne materiály.

**Kryty, otvory**

Z hľadiska prevencie pádu osôb, napr. cez kryty, svetlíky, schodišťové otvory a iné nebezpečné otvory v podlahe, na strechách a na iných miestach, je potrebné prijať nasledujúce opatrenia:

* všetky otvory a/alebo nebezpečné priehlbiny v podlahách zakryť a/alebo ohradiť,
* nosnosť použitých krytov, plechov, roštov a podobne musí zodpovedať nosnosti okolitej podlahy,
* osadiť kryty spôsobom, aby sa nedali samovoľne odsunúť alebo uvoľniť,
* kryty zapustiť do rovnakej úrovne s okolitou podlahou,
* sklopné kryty vrátane závesov zapustiť do podlahy a pri odklopení zabezpečiť proti náhodnému zabuchnutiu podľa možnosti samočinnými poistkami, napr. padacou zásuvkou alebo inými samočinne zapadajúcimi poistkami,
* v prípade dočasného odstránenia krytov je potrebné zabezpečiť otvory a priehlbiny proti spadnutiu alebo zrúteniu osôb – napr. pevným viditeľným ohradením zo všetkých strán, resp. zábradlím v dostatočnej vzdialenosti (min. 1,5 m od hrany pádu),
* po skončení prác je potrebné odstránené kryty opätovne upevniť. Kvalita a upevnenie krytov, ochranných zábradlí, resp. iného zaistenia musí byť pravidelne a preukázateľne kontrolovaná.

**Elektrické zariadenia**

Dodávateľ/odberateľ je povinný:

* pri používaní elektrických zariadení počas plnenia svojich úloh, zabezpečiť bezpečnosť ich prevádzkovania a dodržiavať bezpečnostnotechnické požiadavky,
* v prípade prác v blízkosti elektrických zariadení a pri manipulácii s nimi preukázateľne poučiť zamestnancov v zmysle § 20 Vyhlášky Ministerstva práce, sociálnych vecí a rodiny Slovenskej republiky č. 508/2009 Z. z. ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia a STN 34 3108. Elektrické zariadenia prinesené do priestorov spoločnosti OLO a.s. musia spĺňať požiadavky STN 34 3100, STN 33 1600, STN 33 1500 a ostatné bezpečnostné predpisy. V prípade poškodenia používaných elektrických zariadení (ručné elektrické zariadenia, predlžovacie vedenia stavebné stroje a zariadenia) nesmú byť tieto poškodené elektrické zariadenia ďalej prevádzkované.
* práce na rozvodoch médií rozvod plynu, tepla, elektriny a pod. vykonávať iba po dohode s objednávateľom výkonu.

**Práca vo výškach a nad voľnou hĺbkou**

Pri prácach vo výškach (nad 1,5 m) a nad voľnou hĺbkou, resp. pri prácach na viacerých úrovniach sa musia vykonať účinné opatrenia proti pádu osôb a/alebo materiálu z výšky.

Nebezpečné miesta (jamy, chýbajúce zábradlia a pod.) dodávateľ/odberateľ okamžite zabezpečí (zakrytím, ohradením atď.) a zodpovedá za dodržiavanie bezpečnostných predpisov pre prácu vo výškach.

Zdvižné pracovné plošiny, lešenia a rebríky (v prípade práce nad 5 m)

Zdvižné pracovné plošiny:

* môžu obsluhovať len odborne spôsobilí zamestnanci s príslušným oprávnením,
* pri práci so zdvíhacou plošinou akéhokoľvek druhu, sú všetci zamestnanci povinní používať bezpečnostné postroje s tlmičom pádu energie a ochrannú prilbu, pričom bezpečnostné postroje s tlmičom pádu energie a ochrannú prilbu sú všetci zamestnanci povinní používať aj pri presúvaní plošiny s vlastným pohonom, napr. na miesto nasadenia,
* je možné používať až po vykonaní predpísaných skúšok (všetky záznamy o skúškach a kontrolách je dodávateľ/odberateľ a všetci jeho subdodávatelia povinní predložiť spoločnosti OLO a.s. na vyžiadanie) a len na ten účel, pre ktorý bola skonštruovaná, jej nosnosť a podmienky prevádzky, stanovené výrobcom nesmú byť prekročené.

Lešenia:

* montovať a demontovať podľa vopred stanoveného technologického postupu sú oprávnení len zamestnanci s osvedčením lešenára,
* na lešenia musia byť použité iba predpísané konštrukcie a ochranné zábradlie (dvojtyčové), resp. zaistenie zamestnancov proti pádu z výšky,
* konštrukcie lešenia musia byť každý mesiac odborne prehliadnuté, pričom tento interval sa skracuje na štrnásť (14) dní pri: (i) lešeniach vystavených účinkom mechanického kmitania (v blízkosti komunikácie a pod.), (ii) lešeniach pojazdných a (iii) lešeniach zavesených,
* všetky záznamy o skúškach a kontrolách lešenia je dodávateľ/odberateľ a všetci jeho subdodávatelia povinní predložiť na vyžiadanie,
* lešenia musia byť označené v súlade s platnými predpismi a s uvedením názvu spoločnosti a kontaktu na spoločnosť.

Rebrík:

* sa nesmie používať ako podperný alebo nosný prvok pracovnej podlahy s výnimkou lešenárskeho rebríka, ktorý je konštrukčnou súčasťou lešenia,
* je možné používať len na krátkodobé, fyzicky nenáročné práce pri použití jednoduchého náradia. Pri vystupovaní alebo zostupovaní musí byť zamestnanec otočený tvárou k rebríku a musí mať možnosť pridržať sa ho oboma rukami obvyklým spôsobom,
* sa nesmie používať ako prechodový mostík a nesmie sa nadstavovať,
* na rebríku je možné pracovať len v bezpečnej vzdialenosti od horného konca rebríka, pri jednoduchom rebríku vo vzdialenosti chodidiel najviac 0,8 m; pri dvojitom rebríku (stojanovom) najviac o 0,5 m od konca rebríka,
* pri práci na rebríku musí pracovník, keď je chodidlami vo výške väčšej ako 5 m, používať osobné ochranné zabezpečenie proti pádu,
* prenosný drevený rebrík používaný pri stavebnej práci môže byť dlhý najviac 8 m,
* s ohľadom na podlahu a jej šmykľavosť, pri práci na jednoduchom rebríku musia byť prítomní najmenej dvaja (2) zamestnanci. Jeden (1) zamestnanec musí byť poverený zabezpečením stability rebríka proti pošmyknutiu na podlahe, napr. pridržiavaním nohou, pričom tento zamestnanec nesmie byť poverený inou prácou,
* musí byť označený evidenčným číslom a preukázateľne (písomným záznamom) kontrolovaný minimálne jedenkrát (1x) ročne, pričom tieto záznamy je dodávateľ/odberateľ a všetci jeho subdodávatelia povinní predložiť spoločnosti OLO a.s. na vyžiadanie.

**Sankcie**

V prípade nedodržiavania zákonných a interných predpisov BOZP zo strany dodávateľov/odberateľov, je spoločnosť OLO a.s. oprávnená na základe zdokumentovaných porušení povinností, uplatniť voči dodávateľovi/odberateľovi a všetkým jeho subdodávateľom sankcie vo forme:

* vykázania osoby, prípadne vedúceho prác z areálu OLO a.s. s následným dlhodobým zákazom vstupu,
* pokuty.

**Sankčný katalóg**

|  |  |  |  |
| --- | --- | --- | --- |
|  | Priestupok | Sankcie | |
| Vykázanie | Pokuta  (EUR) |
| 1. | Výkon práce bez preukázateľnej odbornej, zdravotnej spôsobilosti a technickej spôsobilosti | A | 500,- |
| 2. | Ohrozenie vlastnej osoby na živote a zdraví, vrátane nepoužitia osobného zabezpečenia proti pádu | A | 500,- |
| 3. | Ohrozenie tretích osôb na živote a zdraví | A | 500,- |
| 4. | Používanie zakázaných chemických látok a zmesí (mutagénne, karcinogénne, toxické) | A | 500,- |
| 5. | Porušovanie dopravných predpisov | B | do 150,- |
| 6. | Technické nedostatky / nevykonávaná údržba | B | do 150,- |
| 7. | Nepoužívanie osobných ochranných pracovných prostriedkov (OOPP) | B | do 150,- |
| 8. | Porušenie zákazu fajčenia | B | do 150,- |
| 9. | Nedodržiavanie bezpečných pracovných postupov, predpisov a pravidiel | B | do 300,- |
| 10. | Za zavinenie pracovného úrazu | A | do 3 300,- |
| 11 | Pozitívny výsledok na alkohol, omamné alebo psychotropné látky | A | do 300,- |
| 12 | Znečistenie vykonávaním osobnej, telesnej a hygienickej potreby | B | do 150,- |

Za účelom preukázania vyššie uvedených porušení je spoločnosť OLO a.s. oprávnená uskutočniť kontroly vrátane kontroly (testu) na požitie alkoholu, omamných alebo psychotropných látok a dodávateľ/odberateľ (aj jeho zamestnanci a subdodávatelia) je povinný tento výkon kontroly strpieť. Spoločnosť OLO a.s. je oprávnená z týchto kontrol vyhotovovať záznamy vrátane obrazových záznamov.

**Legenda:**

1. okamžité vykázanie osoby/osôb (v prípade opakujúcich sa priestupkov počas dohodnutej doby výkonu/zákazky alebo viacerých opakujúcich sa zákaziek počas šiestich (6) mesiacov, aj vedúceho prác skupiny z areálu OLO a.s. s následným dlhodobým zákazom vstupu (najmenej na šesť (6) mesiacov).
2. vykázanie osoby/osôb a vedúceho prác skupiny z areálu OLO a.s. (v prípade opakujúcich sa priestupkov počas dohodnutej doby výkonu zákazky alebo viacerých opakujúcich sa zákaziek počas šiestich (6) mesiacov), s následným dlhodobým zákazom vstupu (najmenej na šesť (6) mesiacov).

Upozornenie:

Nespôsobilá technika/vybavenie bude z areálu OLO a.s. vyvezená/é.

V prípade ohrozenia života alebo zdravia budú práce do odstránenia priestupkov pozastavené.

**Vstup/výstup zamestnancov dodávateľa/odberateľa**

Dodávateľ/odberateľ je povinný:

* písomne potvrdiť, že o ustanoveniach týchto pravidiel informoval zamestnancov, ktorí budú vykonávať práce v priestoroch a areáloch spoločnosti OLO a.s.,
* zaškoliť zamestnancov a predložiť ich podpísané potvrdenie o absolvovaní zaškolenia.

**Záväzné pravidlá**

Dodávateľ/odberateľ je povinný:

* dodržiavať zákaz fajčenia s výnimkou vyhradených miest na fajčenie, označených príslušným piktogramom.